Marco (anime)

é unha serie de anime baseada no relato Marco, dos Apeninos ós Andes que está incluído na novela italiana Corazón de Edmondo de Amicis. Foi emitida orixinalmente no Xapón no ano 1976, dentro do contedor infantil World Masterpiece Theater. En España, emitiuse en varias canles como Televisión Española, Antena 3 e Tele5; o anime tamén está dispoñible nunha serie de DVD's distribuída por Planeta Junior.

Nos anos 80 lanzouse un filme usando os episodios da serie de TV. No 1999, Nippon Animation, fixo unha produción nova na que se lle deu un toque excepcional á animación; unha versión conmemorativa, cunha canción cantada por Sheena Easton: "Carry a Dream", que en galego quere dicir "Acada un soño".

Marco foi dobrado en varios idiomas e converteuse nun éxito inmediato nalgúns países como Portugal, Brasil, España, Uruguai, Venezuela, o mundo árabe e Israel.

En Galiza estreouse en galego o 1 de agosto do 2012 na segunda canle da Televisión de Galicia, a tvG2, dentro do seu contedor Xabarín Club. Estreouse a través da plataforma dixital do Xabarín o 26 de xaneiro de 2025.

 Personaxes 
 Familia de Rossi 
 Marco Rossi
Marco é o personaxe principal, un neno italiano de doce anos. É traballador, ledo e xeneroso. Un día recibe a noticia de que a súa nai debe ir á Arxentina para xuntar cartos para á familia. A familia segue ben por un ano, ata que un día deixa de recibir cartas da súa nai, por iso Marco, desesperado, decide partir á Arxentina na procura da súa nai. É aquí onde comeza as súas aventuras e penurias, atopándose no seu camiño con amigos que axudarano na súa procura.

 Anna Rossi
É a nai de Marco, debe emigrar á Arxentina en busca de traballo para axudar á súa familia. Na Arxentina aféctalle unha enfermidade mortal, pero a chegada de Marco axúdalle a superala. Finalmente ámbolos dous volven a Xénova.

 Pietro Rossi'
O pai de Marco, un esforzado doutor que ten unha clínica para os pobres. Cando Marco lle formula a idea de ir a buscar á súa nai, négase nun principio, pero máis tarde consente.

 Antonio "Tonio" Rossi
É o irmán máis vello de Marco, sempre trata de lle ver o lado bo a todo. Cando Anna emigra, decide ir a Milán para traballar nos trens, pero finalmente estuda e convértese en enxeñeiro.

 Amedio
É un simpático moniño tití proveniente do Brasil. Tonio agasállallo a Marco e é a súa compaña durante toda a xornada.

 Familia de Fiorina 
 Fiorina 
É a mellor amiga de Marco, sabe manexar moi ben os monicreques. Era unha nena moi triste ata que coñeceu a Marco, quen mudou a súa vida, e deulle máis confianza.

 Peppino
É o pai de Fiorina, Concetta e Julietta, é un monicrequeiro. Decide irse de Italia, xa que a xente era moi avara, para probar sorte xunto coa súa familia na Arxentina.

 Concetta
É a irmá meirande de Fiorina, canta, baila e manexa os monicreques do espectáculo familiar.

 Giulietta
É a irmá meniña de Fiorina e Concetta. É unha nena moi feliz, pero alédase máis cando aparece Amedio.

 Secundarios 
 Emilio
É o mellor amigo de Marco na Italia.

 Gina Cristini 
É a xefa de Marco nunha empresa de transporte.

 Sr. Guillioti
É o segundo xefe de Marco, fabricante de botellas

 Ramón Mequínez
Un enxeñeiro agrícola arxentino a quen Marco coñeceu en Tucumán, cando a súa nai estaba enferma.

 Lista de episodios 

 Ficha técnica 
 Función  Desempeñado por Dirección  Patrocinio Takahata Produción Junzou Nakajima, Takaji Matsudo Historia orixinal  Edmondo De Amicis (Corazón, do italiano Cuore) Guión  Kazuo Fukasawa Deseño dos personaxes e dirección de animación  Yōichi Kotabe Animador auxiliar  Reiko Okuyama Escenografía, Layout  Hayao Miyazaki Director de Arte  Takamura Mukuo Música por  Kouichi Sakata Encargado de son  Yasuo Uragami

 Banda Sonora 
 Música por Kōichi Sakata

 Versión Xaponesa 
 Abertura: Sōgen no Marco (por Kumiko Ōsugi)
 Peche: Kaasan Ohayō (por Kumiko Ōsugi)

 Versión Galega 
 Abertura: Adeus, mamá (por Beatriz García)
 Peche: Somos dous (por Beatriz García)

 Temas musicais 
 Xapón: (Abertura) "Sougen no Marco", (Peche) "Kaasan Ohayou" cantadas por Kumiko Ōsugi.
 Galicia (Abertura) "Adeus, mamá", (Peche) "Somos dous" cantada por Beatriz García.

 Abertura 
 1. "Adeus, mamá" [Sougen no Marco].

 Peche 
 1. "Somos dous" [Kaasan Ohayou].

 Dobraxe 
 Personaxe  Actor de dobraxe  Actor orixinalMarco Ana Ouro Yoshiko MatsuoPeppinoTacho González Ichirô NagaiConcetta Chelo Díaz Noriko OharaFiorina Marián Muíño Mieko NobusawaGiulietta Montse Davila Sachiko ChijimatsuTonio Nacho Castaño Kazuyuki SogabeAnna Charo Pena Yukiko NikaidoPietro Xosé Manuel Rodríguez Kiyoshi KawakuboEmilio Isabel Vallejo Chie KitagawaSr. Guillioti Alfonso Valiño Ryûsuke Shiomi

 Notas 

 Véxase tamén 
 Ligazóns externas 
 母をたずねて三千里 Páxina oficial .

 Marco en Anime News Network .
 From the Apennines to the Andes Perfil da serie na páxina oficial de Nippon Animation .
 Anime News Network - 3000 Leagues in Search of Mother  Perfil da serie en animenewsnetwork.com .

Categoría:Xabarín Club
Categoría:Nippon Animation
Categoría:Anime con versión galega